NB! Sommige van die dik stert sperpioene kan ook hul gif tot so ver as 'n meter spuit as hul baie kwaad gemaak word, so wees versigtig vir jou oë.
Skerpioene met groot stewige knypers en 'n dun stert is oor die algemeen slegs effe giftig. (hul moet hul prooi stewig vashou en dood knyp want hul gif is baie min toksies.) � Sy steekplek brand nog steeds soos vuur maar na 'n dag behoort jy al beter te voel.
Die eerste ding wat 'n pasient sal voel is 'n erge brandpyn soos wanneer 'n perdeby jou steek. Hierdie brandpyn in die area van die steekwond kan tot 30 minute duur.
'n Oormatige sensitiwiteit van die vel ten opsigte van die klere wat die persoon aanhet of enige beddegoed wat oor hom geplaas word. Kan ook 'n sensitiwiteit teen geraas ontwikkel.
Verwyder onmiddelik enige juwele wat naby die wond is aangesien swelling van die weefsel kan voorkom en enige juwele wat styf pas die bloed sirkulasie kan afsny.
Plaas dan 'n yskompres op die wond om die verspreiding van die gif te vertraag en die lokale pyn te beperk. Enige iets in jou 4x4 se vrieskas wat gevries is sal werk as 'n koue kompres. Die gepaste behandeling is 10 minute op en 10 minute af.
Verder verspreiding van die gif kan deur die aanwending van 'n stywe rekverband om die lengte van die aangetaste ledemaat, beperk word.
Hou die pasient so kalm as moontlik en kalmeer die persoon deur hom of haar te verseker dat dit onwaarskynlik is dat iemand van 'n skerpioensteek sal sterf.
Hou die pasient onder waarneming vir 24 uur en maak seker hy ondervind nie asemhalings probleme nie. Indien wel hou die lugweë oop en pas mond tot mond asemhaling toe. Hou ook sy polsslag dop.
Indien die geval nie krities is nie sal die mediese personeel gewoonlik plaaslike verdowing toedien om die pyn om die steekwond te verlig.
Moet asseblief nie die wond met 'n mes of enige ander skerp voorwerp sny om sodoende die gif uit te suig of so iets nie. Jy maak net seker dat enige gif op die vel ook in die wond ingaan.
Was onmiddelik die persoon se gesig af om van die orige gif ontslae te raak en te keer dat dit nie ook in die oë beland.